जी हां, शनिवार की सुबह कुछ ऐसा ही होने वाला है. हाल में इंडोनेशिया में हुए एशियन गेम्‍स में भारत की महिला और पुरुष कबड्डी टीम ने क्रमश सिल्‍वर और ब्रॉन्‍ज मेडल अपने नाम किया था, लेकिन अब उन्‍हें अपने मेडल के सम्‍मान को बचाने के लिए एक बार फिर मुकाबला करना पड़ेगा और यह मुकाबला शायद उस मुकाबले से बढ़ा हो, क्‍योंकि यहां पर उनका मुकाबला उन खिलाड़ियों से होगा, जिन्‍हें एशियाड के लिए टीम में नहीं चुना गया था और इसके बाद पूर्व कबड्डी खिलाड़ी महिपाल सिंह ने एमच्‍च्‍योर कबड्डी महासंघ पर घूस लेकर टीम के चयन का आरोप लगाते हुए दिल्‍ली हाईकोर्ट का दरवाजा खटखटाया था. इंडियन एक्‍सप्रेस की खबर के मुताबिक इसी वजह से कोर्ट ने पिछले महीने इन मैचों के आयोजन करवाने का निर्णय लिया था. अगर मेडलिस्‍ट टीम यहां हारती है तो उनके सम्‍मान और उनकी काबिलियत पर भी सवाल उठेंगे.